Не абышлося і без візітнай карткі фестывалю навукі — Міжнароднай алімпіяды па матэматыцы MathOpen — 2018, якая старэйшая за сам фестываль на цэлых 5 гадоў. На гэты раз інтэлектуальны выклік прынялі каля 50 студэнтаў і аспірантаў. Ім было прапанавана на працягу 5 гадзін рашыць 30 звышскладаных задач. Па выніках спаборніцтваў абсалютным пераможцам стаў студэнт Санкт-Пецярбургскага дзяржаўнага ўніверсітэта Будзімір Баеў. Спецыяльным прызам ад партнёраў Беларуска-Расійскага ўніверсітэта і арганізатараў фестывалю навукі ўзнагароджаны студэнт універсітэта Буэнас-Айрэса Лаутара Дэкара.